stanford-oval/wikipedia huggingface dataset:
Luettelo Internetin maatunnuksista
Aktiiviset > I

| Tunnus | Maa |
| --- | --- |
.id:  Indonesia
.ie:  Irlanti
.il:  Israel
.im:  Mansaari
.in:  Intia
.io:  Brittiläinen Intian valtameren alue
.iq:  Irak
.ir:  Iran
.is:  Islanti
.it:  Italia
Aktiiviset > J

| Tunnus | Maa |
| --- | --- |
.je:  Jersey
.jm:  Jamaika
.jo:  Jordania
.jp:  Japani
Aktiiviset > K

| Tunnus | Maa |
| --- | --- |
.ke:  Kenia
.kg:  Kirgisia
.kh:  Kambodža
.ki:  Kiribati
.km:  Komorit
.kn:  Saint Kitts ja Nevis
.kp:  Pohjois-Korea
.kr:  Etelä-Korea
.kw:  Kuwait
.ky:  Caymansaaret
.kz:  Kazakstan
Aktiiviset > L

| Tunnus | Maa |
| --- | --- |
.la:  Laos
.lb:  Libanon
.lc:  Saint Lucia
.li:  Liechtenstein
.lk:  Sri Lanka
.lr:  Liberia
.ls:  Lesotho
.lt:  Liettua
.lu:  Luxemburg
.lv:  Latvia
.ly:  Libya
Aktiiviset > M

| Tunnus | Maa |
| --- | --- |
.ma:  Marokko
.mc:  Monaco
.md:  Moldova
.me:  Montenegro
.mg:  Madagaskar
.mh:  Marshallinsaaret
.mk:  Pohjois-Makedonia
.ml:  Mali
.mm:  Myanmar
.mn:  Mongolia
.mo:  Macao
.mp:  Pohjois-Mariaanit
.mq: Martinique
.mr:  Mauritania
.ms:  Montserrat
.mt:  Malta
.mu:  Mauritius
.mv:  Malediivit
.mw:  Malawi
.mx:  Meksiko
.my:  Malesia
.mz:  Mosambik
Aktiiviset > N

| Tunnus | Maa |
| --- | --- |
.na:  Namibia
.nc: Uusi-Kaledonia
.ne:  Niger
.nf: Norfolkinsaari
.ng:  Nigeria
.ni:  Nicaragua
.nl:  Alankomaat
.no:  Norja
.np:    Nepal
.nr:  Nauru
.nu:  Niue
.nz:  Uusi-Seelanti
Aktiiviset > O

| Tunnus | Maa |
| --- | --- |
.om:  Oman
Aktiiviset > P

| Tunnus | Maa |
| --- | --- |
.pa:  Panama
.pe:  Peru
.pf:  Ranskan Polynesia
.pg:  Papua-Uusi-Guinea
.ph:  Filippiinit
.pk:  Pakistan
.pl:  Puola
.pm:  Saint-Pierre ja Miquelon
.pn:  Pitcairn
.pr:  Puerto Rico
.ps:  Palestiina
.pt:  Portugali
.pw:  Palau
.py:  Paraguay
Aktiiviset > Q

| Tunnus | Maa |
| --- | --- |
.qa:  Qatar
Aktiiviset > R

| Tunnus | Maa |
| --- | --- |
.re: Réunion
.ro:  Romania
.ru:  Venäjä
.rw:  Ruanda
Aktiiviset > S

| Tunnus | Maa |
| --- | --- |
.sa:  Saudi-Arabia
.sb:  Salomoninsaaret
.sc:  Seychellit
.sd:  Sudan
.se:  Ruotsi
.sg:  Singapore
.sh:  Saint Helena
.si:  Slovenia
.sk:  Slovakia
.sl:  Sierra Leone
.sm:  San Marino
.sn:  Senegal
.sr:  Suriname
.st:  São Tomé ja Príncipe
.sv:  El Salvador
.sy:  Syyria
.sz:  Swazimaa
Aktiiviset > T

| Tunnus | Maa |
| --- | --- |
.tc:  Turks- ja Caicossaaret
.td:  Tšad
.tf:  Ranskan eteläiset ja antarktiset alueet
.tg:  Togo
.th:  Thaimaa
.tj:  Tadžikistan
.tk:  Tokelau
.tl:  Itä-Timor
.tm:  Turkmenistan
.tn:  Tunisia
.to:  Tonga
.tr:  Turkki
.tt:  Trinidad ja Tobago
.tv:  Tuvalu
.tw:  Taiwan
.tz:  Tansania
Aktiiviset > U

| Tunnus | Maa |
| --- | --- |
.ua:  Ukraina
.ug:  Uganda
.uk:  Yhdistynyt kuningaskunta
.us:  Yhdysvallat
.uy:  Uruguay
.uz:  Uzbekistan
Aktiiviset > V

| Tunnus | Maa |
| --- | --- |
.va:  Vatikaani
.vc:  Saint Vincent ja Grenadiinit
.ve:  Venezuela
.vg:  Brittiläiset Neitsytsaaret
.vi:  Yhdysvaltain Neitsytsaaret
.vn:  Vietnam
.vu:  Vanuatu
Aktiiviset > Y

| Tunnus | Maa |
| --- | --- |
.ye:  Jemen
.yt:  Mayotte
Aktiiviset > Z

| Tunnus | Maa |
| --- | --- |
.za:  Etelä-Afrikka
.zm:  Sambia
.zw:  Zimbabwe
Muut > Varatut/osoittamattomat

| Tunnus | Maa |
| --- | --- |
.eh:  Länsi-Sahara
.me:  Montenegro
.rs:  Serbia
.um: Yhdysvaltain pienet erillissaaret
Muut > Varatut/käyttämättömät

| Tunnus | Maa |
| --- | --- |
.bv: Bouvet’nsaari
.gb:  Yhdistynyt kuningaskunta
.sj: Huippuvuoret ja Jan Mayen
.so:  Somalia
Muut > Poistumassa

| Tunnus | Maa |
| --- | --- |
.su:  Neuvostoliitto
.tp:  Itä-Timor
Muut > Poistetut

| Tunnus | Maa | Poistettu |
| --- | --- | --- |
| .bu |  Myanmar | 1997 |
| .cs |  Tšekkoslovakia  Serbia ja Montenegro | 1993 2006 |
| .dd |  Itä-Saksa | 1990 |
| .yu |  Jugoslavia | 30. syyskuuta 2009 |
| .zr |  Zaire | 2001 |
Theodahad

Theodahadin kuva kolikossa
Theodahad (k. joulukuussa 536) oli ostrogoottien kuningas vuosina 534–536. Hän oli Teoderik Suuren sisarenpoika.
Edellisen kuninkaan Atalarikin kuoltua tämän epäsuosioon joutunut äiti Amalasunta julisti serkkunsa Theodahadin kuninkaaksi ja pyrki näin parantamaan omaa asemaansa. Theodahad kuitenkin vangitutti ja surmautti Amalasuntan vuoden kuluttua. Keisari Justinianus sai murhasta tekosyyn hyökätä ostrogoottien kimppuun, ja Sisiliassa maihin nousseet Belisariuksen johtamat Bysantin joukot valloittivat nopeasti Etelä-Italian. Ostrogootit syrjäyttivät vuonna 536 iäkkään Theodahadin ja valitsivat uudeksi kuninkaakseen sotilaana kunnostautuneen Vitigeksen.
Alkuperäislähteet

Tiedot Theodahadin elämästä pohjautuvat pääasiassa kahteen lähteeseen: Prokopios Kesarealaisen historiateoksiin sekä Cassiodoruksen Variae-kirjekokoelmaan. Prokopios toimi bysanttilaisen kenraali Belisariuksen neuvonantajana ja sihteerinä goottisodan aikana. Cassiodorus puolestaan oli pitkän linjan virkamies, joka toimi Teoderik Suuren kvestorina 507–511 sekä magister officiorumina 523–527 sekä viimein pretoriaaniprefektinä vuodesta 533, jatkaen tässä virassa koko Theodahadin hallituskauden. Massimiliano Vitiello toteaa, että vaikkei ole erityistä syytä olettaa, että Prokopios ja Cassiodorus koskaan tapasivat toisiaan, ovat heidän kuvauksensa Theodahadista ja tämän elämän tapahtumista yllättävän samankaltaisia. He eivät olleet kuitenkaan ainoita Theodahadista kirjoittaneita, vaan myös useat muut, kuten Jordanes ja Andreas Agnellus, tekivät nykyhistorioitsijalle tärkeitä huomiota Theodahadiin ja tämän hallintokauteen liittyen.
Ainoa arkeologinen lähde Theodahadin hallintokaudesta on hänen nimellään varustettu vesiputki, joka löydettiin Viterbon kunnan alueella olevasta Roccalveccestä. Tämän lisäksi Bolsano-järvessä sijaitsevalla Martana-saarella on raunioita, jotka sopivat periaatteessa Appendix Maximianissa säilyneiden runojen kuvauksiin Theodahadin linnoitetusta huvilasta, jotka on puolestaan yhdistetty useiden historioitsijoiden mainitsemaan linnoitettuun saarihuvilaan, jonka Theodahad omisti.
Nimi

Theodahadin nimi tulee gootin sanoista Þeudō (kansa) ja haÞuz (konflikti, taistelu). Elementti Þeudō oli yleinen amalien kuningassuvussa ja sitä kantoi esimerkiksi Theodahadin eno Teoderik. Theodahad esiintyy Cassiodoruksen kirjeissä roomalaistetulla nimellä Theodahadus. Aikalaiskirjoittajat kutsuvat häntä myös latinalaisella nimellä Theodatus. Syynä tähän on kreikkalais-roomalaisille kirjoittajille tutumman latinalaisen nimen samankaltaisuuden aiheuttama sekaannus.
Nuoruus ja perhe

Theodahad syntyi joko 480-luvun loppupuolella todennäköisesti Novaessa Moesiassa tai 490-luvun alussa Ravennassa Italiassa. Hänen äitinsä oli Amalafrida, joka oli Teoderik Suuren sisar tai sisarpuoli ja hän syntyi täten kuninkaalliseen Amalien sukuun. Hänen isäänsä ei kuitenkaan tiedetä. Tämä on varsin eriskummallista ja on herättänyt spekulaatiota tutkijoiden parissa. Amalafrida vaikuttaisi olleen vielä naimaton vuonna 487, mutta tuore leski vuonna 500. Koska hän asui veljensä luona suurimman osan elämästään, oli hän todennäköisesti naimisissa jonkun Teoderikin alaisuudessa palvelleen aristokraattisen goottisoturin kanssa, kuten monet muutkin amaliprinsessat.
Mahdollisesti Amalafridan aviomies joutui niin pahaan epäsuosioon, että kaikki maininnat hänestä siivottiin pois historiankirjoituksesta ja sukutauluista. On myös esitetty, että Theodahad olisi ollut Teoderikin nuorena kuolleen velipuolen Theodimundin poika, jonka Amalafrida adoptoi. Kolmas teoria on, että Amalafridan aviomies kaatui ostrogoottien vallatessa Italiaa tai kronologisesti epätodennäköisemmin jo ennen Italian sotaretkeä Balkanilla.
Theodahadilla oli sisar, Amalaberga, joka nai thüringeniläisten kuninkaan Herminafridin vuosina 510-11. Theodahad puolestaan oli vir spectabilis vuosina 507-508 ja ilmeisesti asui enonsa pääkaupungissa Ravennassa, mutta vuosina 510-511 hän niin ikään oli ilmeisesti muuttanut pois Ravennasta ja oli saanut korkeamman arvonimen vir illustris. Heidän molempien voidaan täten päätellä olleen nuoria aikuisia 510-511.
Theodahad oli itse naimisissa Gudeliva-nimisen naisen kanssa ja sai kaksi lasta. Tytär Theodenanda nai sotapäällikkö Ebremudin, jonka kanssa hän sai pojan. Theodahadin poika Theodegisklos oli todennäköisesti aikuinen vuoden 536 loppupuolella, jolloin Vittigeen miehet pidättivät hänet Roomassa.
Amalafridan naitua vandaalien kuningas Trasamundin vuonna 500, muutti hän Karthagoon. Hänen lapsensa jäivät tällöin todennäköisesti enonsa hoiviin Ravennaan. Teoderik arvosti paitsi goottilaisia sotilashyveitä myös kreikkalais-roomalaisen maailman oppineisuutta. Amaliprinsessat saivatkin hyvän klassisen sivistyksen ja sellaisen sai myös Theodahad. Sen sijaan Theodahadia ei koulittu sotataidossa eikä politiikassa, mikä on erikoista, sillä Teoderik selvästi arvosti sotilashyveitä seuraajaehdokkaissaan. On mahdotonta sanoa miksi Theodahad ei saanut sotilaskoulutusta, mutta sen perusteella on arveltu, ettei häntä alun perin pidetty mahdollisena seuraajana Teoderikille.
Theodahad kiinnostui latinankielisestä kirjallisuudesta, filosofiasta ja erityisesti Platonista. Hän oli myös perehtynyt Raamattuun. Theodahad ei osannut kreikkaa, mutta hän kykeni tutustumaan Platoniin latinankielisten käännösten sekä latinaksi kirjoittaneiden uusplatonistien tekstien kautta. Theodahad oli ylpeä sivistyksestään ja on spekuloitu, että hän olisi ollut lähellä roomalaista Aniciusten sukua, etenkin magister officiorum Boethiusta, joka olisi saattanut ryhtyä pitämään häntä kandidaattinaan Teoderikin perilliseksi. Liian ahkera Theodahadin tukeminen voisi täten myös selittää Boethiuksen teloituksen Teoderikin viimeisinä vuosina.
Valinta kuninkaaksi

Kuningas Atalarik kuoli 2. lokakuuta 534. Kuninkaan vielä sairastaessa sijaishallitsija Amalasunta oli ilmeisesti kutsunut Theodahadin Ravennaan, jossa he olivat selvittäneet erimielisyyksiään. Amalasunta ei kelvannut goottien hallitsijaksi, koska oli nainen, joten hän päätti ottaa Theodahadin kanssahallitsijakseen. Tähän hän pyrki pakottamalla Theodahadin vannomaan uskollisuutta itselleen ja olemaan käytännössä pelkkä amalihallinnon keulakuva. Esimerkiksi Cassiodoruksen molempien hallitsijoiden nimissä lähettämissä kirjeissä Amalasuntan nimi mainitaan ensin ja vaikka Theodahad kuvataan aktiivisena toimijana, tapahtuvat kaikki hänen toimensa  Amalasuntan valvovan katseen alla. Theodahad oli ainakin hyväksyvinään nämä ehdot ja 3. lokakuuta hänet kruunattiin kuninkaaksi Amalasuntan julistautuessa kuningattareksi.
Theodahadin legitimiteetti oli kuitenkin kyseenalainen, sillä hänen edeltäjänsä ei ollut koskaan nimennyt häntä virallisesti seuraajakseen. Ensi töinään hallitsijapari hakikin Bysantin keisari Justinianukselta ja Rooman senaatilta hyväsyntää Theodahadin valinnalle. Senaatti ilmeisesti hyväksyi Theodahadin, mutta on epäselvää antoiko Justinianus koskaan virallista tukeaan Theodahadin valinnalle. Theodahad lähetti myös kirjeen talonväelleen Etruriassa, jossa hän kielsi heitä jatkamaan laittomuuksiaan ja käski heitä käyttäytymään tästä lähin kärsivällisesti ja kaikkien lakien mukaan.
Amalasuntan murha

Huolimatta siitä, että hän oli hyväksynyt näennäisesti Amalasuntan ehdot, vehkeili Theodahad todellisuudessa edelleen häntä vastaan. Eliminoituaan ensin muutamia Amalasuntan liittolaisia hovissa, antoi Theodahad vangituttaa tämän. Sen jälkeen hän pakotti Amalasuntan kirjoittamaan keisari Justinianukselle kirjeen, jossa hän vakuutti olevansa turvassa ja saavansa hyvää kohtelua. Theodahad lähetti patricius praesentalis Liberiuksen ja senaattori Opilion johtamaan valtuuskunnan selittämään asiat parhain päin keisarille Konstantinopolissa. Amalasuntan vangitseminen kuitenkin raivostutti monia senaattoreita. Niinpä Konstantinopoliin saavuttuaan Liberius loikkasi keisari Justinianuksen palvelukseen ja kertoi kaiken kun taas Opilio jatkoi Theodahadin virallisen linjan puolustamista. Tapahtumat Ravennassa olivat edenneet niin nopeasti, että sama viestinviejä toi keisarille Konstantinopoliin tiedon niin Atalarikin kuolemasta, Amalasuntan ja Theodahadin yhteishallinnosta kuin Amalasuntan vangitsemisesta.
Justinianus julistautui Amalasuntan suojelijaksi ja hänen legaattinsa asettuivat käytännössä pysyvästi asumaan Ravennaan keisarin pyrkiessä selvittämään goottihallitsijoiden erimielisyyksiä. Amalasunta oli antanut Justinianuksen sotajoukoille kauttakulkuluvan näiden sotaretkellä vandaaleja vastaan Afrikkaan ja harjoittanut muutoinkin liennyttävää politiikkaa Konstantinopolin suuntaan. Syrakusassa ja Neapoliksessa olevia goottilaisia komentajia tämä ei kuitenkaan miellyttänyt. Syrakusan komentaja miehitti Lilybaionin kaupungin, jonka gootit olivat luovuttaneet vandaaleille Amalafridan myötäjäisinä ja joka olisi täten kuulunut bysanttilaisille näiden vallattua vandaalivaltakunnan. Neapoliksen kreivi puolestaan otti vastaan ja suojeli bysanttilaisia sotilaskarkureita. Justinianuksen neuvottelijat vetivät esiin myös vuonna 530 tapahtuneen rajaloukkauksen painostaessaan Theodahadia.
Theodahad oli ilmeisesti pitänyt Amalasuntaa aluksi vankinaan Ravennassa, mutta viimeistään 535 hän siirrätti Amalasuntan huvilalleen Bolsano-järvellä. Siellä Amalasunta kuristettiin muutamaa päivää siirtonsa jälkeen. Teon toteuttivat ne goottiaateliset, joiden sukulaisia Amalasunta oli teloittanut kahta vuotta aikaisemmin. Theodahad kiisti osallisuutensa tapahtumiin, mutta tätä eivät uskoneet aikalaishistorioitsijat eivätkä sitä ole uskoneet myöskään nykytutkijat.
Vaikka teon motiivi on sinänsä suorasukainen, monimutkistaa asiaa Prokopioksen Salaisessa historiassaan esittämä väite, jonka mukaan murhan takana oli keisarinna Theodora. Tämä oli antanut Justinianuksen legaatille Petros Patrikiokselle omat ohjeensa, joiden mukaan Petroksen oli suostuteltava Theodahad murhaamaan Amalasunta. Prokopioksen mukaan Theodora oli kateellinen kauniille ja sivistyneelle goottikuningattarelle ja pelkäsi tämän viettelevän aviomiehensä, jos hän koskaan olisi päässyt Konstantinopoliin. Herwig Wolfram pitää Prokopioksen tarinaa epäuskottavana, mutta Massimiliano Vitiello toteaa, että Cassiodoruksen kirjeenvaihdossa on yllättävän monta kirjettä, joiden vihjaileva sävy viittaa siihen, että Theodora todella saattoi olla Amalasuntan murhan takana.
Kuolema

Kuultuaan Vittigeen valinnasta, pakeni Theodahad pienen saattueen kera kohti Ravennaa, mutta Vittiges lähetti hänen peräänsä miehen nimeltä Optaris. Prokopioksen mukaan Optaris kantoi Theodahadille kaunaa, koska tämä oli lahjusta vastaan kihlauttanut kauniin perijättären Optariksen kilpakosijalle. Optaris ratsasti pysähtymättä lainkaan ja saavuttikin Theodahadin ennen kuin tämä ehti Ravennaan. Prokopios kertoo että Optaris asetti kuninkaan selälleen maahan kuin uhrin ennen kuin surmasi tämän. Andreas Agnellus sanoo Theodahadin murhan tapahtuneen joulukuussa viidentoista mailin päässä Ravennasta, kun taas kreivi Marcellinuksen kronikan jatkaja kertoo paikan olleen lähellä Santernum-jokea ja nimeltään Quintus.
Luettelo Suomen hindulaisista yhteisöistä

Tämä on luettelo Suomen hindulaisista yhteisöistä. Luettelo käsittää nykyisin toiminnassa olevat ja lakkautetut yhteisöt, jotka toimivat Suomessa hindulaisuuden piirissä.
Hindulaiset yhdyskunnat

| Yhteisö | Kunta | Perustettu | Maakunta | Sitoutuneisuus |
| --- | --- | --- | --- | --- |
| Ananda Marga Joogayhteisö | Helsinki | 1972 | Uusimaa | Ananda Marga |
| Ananda Seva | Helsinki | 1998 | Uusimaa | Ananda Seva |
| Ashtanga Yoga Kouvola | Kouvola | 2005 | Kymenlaakso | Astangajooga |
| Astanga Jooga Oulu | Oulu | 2002 | Pohjois-Pohjanmaa | Astangajooga |
| Astanga Jooga Tampere | Tampere | 2000 | Pirkanmaa | Astangajooga |
| Astanga Jooga Turku | Turku | 2005 | Varsinais-Suomi | Astangajooga |
| Bhakti Marga Finland | Helsinki | 2013 | Uusimaa | Bhakti |
| Brahma Kumaris Finland | Helsinki | 1999 | Uusimaa | Brahma Kumaris |
| Espoon Iyengarjoogakeskus | Espoo | 2010 | Uusimaa | Iyengarjooga |
| Finland eswarar temppeli | Sipoo | 2022 | Uusimaa | Shiva |
| Helsingin Astanga Joogakoulu | Helsinki | 1997 | Uusimaa | Astangajooga |
| Helsingin Self-Realization Fellowship | Helsinki |  | Uusimaa | Kriya-jooga |
| Itsenäinen Yoga ja Meditaatiokoulu | Forssa | 1987 | Kanta-HÄme | Jooga |
| Itsetutkimus | Helsinki | 2023 | Uusimaa | Ramana Maharshi |
| Joogakeskus Himalaja | Turku | 2006 | Varsinais-Suomi | Kundaliinijooga |
| Joogakeskus Manipura | Helsinki |  | Uusimaa | Swami Satyananda |
| Joogakoulu Shanti | Helsinki | 2002 | Uusimaa | Hathajooga |
| Jyväskylän astangajoogayhdistys | Jyväskylä | 2004 | Keski-Suomi | Astangajooga |
| Kansainvälinen Gaudiya Vedanta -yhdistys | Helsinki |  | Uusimaa | Krishna-liike |
| Krishnaliike/ISKCON Suomessa | Helsinki | 1979 | Uusimaa | Krishna-liike |
| Natha | Helsinki | 1997 | Uusimaa | MISA |
| Oneness |  | 2012 |  | Oneness-liike |
| Osho Leela Meditaatioyhdistys | Helsinki | 1988 | Uusimaa | Osho |
| Pujari association of Finland | Vantaa | 2010 | Uusimaa |  |
| Sahaja jooga | Helsinki | 1988 | Uusimaa | Sahaja-jooga |
| Shri Ram Chandra Mission Suomi | Vantaa | 2012 | Uusimaa | Shri Ram Chandra Mission |
| Sri Caitanya Sangha | Helsinki | 2006 | Uusimaa | Krishna-liike |
| Sri Chinmoy Center | Helsinki | 1981 | Uusimaa | Sri Chinmoy |
| Sri Sathya Sai Baba center Finland | Helsinki | 1992 | Uusimaa | Sathya Sai Baba |
| Suomen Amma-keskus | Helsinki | 1998 | Uusimaa | Embracing the World |
| Suomen Hindufoorumi | Helsinki | 2020 | Uusimaa | keskusjärjestö |
| Suomen Hindut | Espoo | 2013 | Uusimaa | uskonnollinen yhdyskunta |
| Suomen Joogaliitto | Saarijärvi | 1967 | Keski-Suomi | Jooga |
| Tanssi- ja Joogastudio Yama | Helsinki | 2002 | Uusimaa | Iyengarjooga |
| The Midnight Sun Ashtanga Yoga Retreat | Helsinki | 1996 | Uusimaa | Astangajooga |
| TM-liitto | Helsinki | 1972 | Uusimaa | Transsendenttinen meditaatio |
| Yoga Nordic | Hanko | 2004 | Uusimaa | Hot Yoga |
Hindulaiset yhdyskunnat > Entiset järjestöt

| Yhteisö | Kunta | Perustettu | Lakkautettu | Liitetty |
| --- | --- | --- | --- | --- |
| Henkinen Maailmanliitto | Ylivieska | 2003 |  |  |
| Kallion Astangasali | Helsinki | 2002 |  |  |
Tiedon Lohi

Tiedon Lohi (myös Fintan) on irlantilaisessa  mytologiassa taianomainen lohi, jota sankari Finn mac Cumhaill vahingossa maistoi ja tuli siten tietäjäksi. Fenian-taruissa kerrotaan, että bardi Finnegas oli yrittänyt pyydystää lohta seitsemän vuotta. Hän saa sen lopulta kiinni ja pyytää Finniä paistamaan sen. Finn polttaa peukalonsa kalan lihassa käännellessään sitä vartaassa. Kun hän imaisee peukaloansa, kaikki tieto siirtyy välittömästi häneen. Myöhemmin Finnegas tarjoaa Finnille lohea syötäväksi, ja siten Finn omaksuu ikuisen viisauden.
Lohi on sekä irlantilaisessa että walesilaisessa mytologiassa viisauden ja tiedon symboli. Mabinogion-tarukokoelmaan kuuluvassa walesilaisessa tarussa Culhwch ac Olwen esiintyy useita puhuvia eläimiä ja yksi niistä on Llyn Llywin lohi, yksi maailman vanhimmista eläimistä.
Tia-Maria

| ”Tia-Maria” Yö |
| --- | --- | --- |

Singlen tiedot
 Albumilta: Lanka palaa
 Äänitetty : 24.–25. helmikuuta 1987, Finnvox-studio, Helsinki
 Julkaistu: 23. maaliskuuta 1987
 Formaatti: 7"
 Tuottaja(t): T. T. Oksala
 Tyylilaji: suomirock
 Levy-yhtiö: Poko Rekords
Yön muut singlet
| ”Viisi kaunista yötä” 1986 | ”Viisi kaunista yötä” 1987 | ”Tää kesä” 1987 |
Tia-Maria on maaliskuussa 1987 ilmestynyt Yön single. Juice Leskisen sanoittama nimikappale on mukana seuraavan vuoden tammikuussa julkaistulla albumilla Lanka palaa. Sen sävellys on merkitty koko yhtyeen nimiin, mutta todellisuudessa kappaleen on säveltänyt kitaristi Markku Petander. Leskisen mukaan se on saanut nimensä jamaikalaisesta Tia Maria -kahvilikööristä. B-puolen "Siilinjärvi-rock" on myöhemmin julkaistu vain vuoden 1998 kokoelmalla Yön pimeä puoli.
Yön neljä edellistä singleä eivät nousseet myyntilistoille, mutta Tia-Maria oli huhtikuussa 1987 Suosikin kokoamalla singlelistalla sijalla 14. Varsinainen hitti siitä tuli kuitenkin vasta 1990-luvulla.
Muusikot

Olli Lindholm – laulu
Markku Petander – kitara, laulu (B1)
Jani Viitanen – kitara
Juha Rauäng – basso
Veikko Lehtiranta – rummut
Kappaleet

Tia-Maria – 3.48 (säv. Yö, san. Juice Leskinen)
Siilinjärvi-rock – 2.31 (säv. Yö, san. Markku Petander)
Luettelo GNU-paketeista

Tämä sivu on lista GNU-projektin ohjelmapaketeista, jotka on kehittänyt ja joita ylläpitää Free Software Foundation GNU:lle. GNU on vapaa Unixin kaltainen käyttöjärjestelmä, jonka kehitystyö alkoi 1984. Monet näistä ohjelmapaketeista toimitetaan nykyään osana tyypillistä Linux-jakelua.
Perusjärjestelmä

GNU Bash - GNU:n UNIX-yhteensopiva komentotulkki
GNU coreutils - Yhdistelmä kolmesta aikaisemmasta paketista:
GNU fileutils - sisältää UNIX-yhteensopivat komennot: chgrp, chown, chmod, cp, dd, df, dir, du, ln, ls, mkdir, mkfifo, mknod, mv, rm jne.
GNU textutils - sisältää UNIX-yhteensopivat komennot: cat, cksum, head, tail, md5sum, nl, oc, pr, tsort, join, wc, tac, paste jne.
GNU shellutils - sisältää UNIX-yhteensopivat komennot: basename, chroot, date, dirname, echo, env, groups, hostname, nice, nohup, printf, sleep jne.
GNU cpio - luo useista tiedostoista yhden paketin
GNU diffutils - sisältää työkaluja tiedostojen vertailuun
GNU findutils - sisältää hakutyökaluja
GNU finger - käyttäjän informaatio
GNU fontutils - kirjasimien järjestelytyökalut
GNU tar - luo useista tiedostoista yhden paketin
GNU grep - etsii merkkijonoja tiedostojen sisältä
GNU troff - työkalut dokumentaation tuottamiseksi (groff)
GNU zip - pakkausohjelma (gzip)
GNU inetutils - sisältää UNIX-yhteensopivat komennot: ftp, telnet, rsh, rlogin, tftp
GNU readline - kirjasto joka on hyödyllinen komentorivien lukemiseen
GNU Screen - terminaalin kloonaaja
GNU texinfo - dokumentaatiojärjestelmä online- ja tulostettavien ohjekirjojen laatimiseen
GNU time - ohjelma, joka ilmoittaa käskyn suorittamiseen kuluneen ajan
GNU GRUB - käynnistyslataaja
GNU Hurd - käyttöjärjestelmän ydin, joka perustuu serveripakkoihin, jotka tarjoavat samat toiminnot kuin UNIX-tyylinen käyttöjärjestelmän ydin.
Graafinen työpöytä

GIMP - GNU Image Manipulation Program on bittikarttoihin perustuva kuvankäsittelyohjelma
GTK+ - GIMP Toolkit, sisältää GTK+-, GDK-, ja GLib -kirjastot joita käytetään GIMP:ssä ja GNOMEssa.
GNUstep - toteutus OpenStep-kirjastoista ja kehitystyökaluista graafiseen ympäristöön.
Huomaa, että GNOME-projekti ei ole nykyään enää osa GNU-projektia.
Kehitysympäristö

GNU Binutils - GNU Assembler (as) ja GNU Linker -linkkeriohjelma (ld)
GNU bison - Jäsentimiä luova ohjelma, jonka tarkoitus on korvata yacc
GNU build system (autotools) - Autoconf, Automake, Autoheader, ja GNU Libtool
GNU Compiler Collection - ohjelmointikielen kääntäjä useille ohjelmointikielille kuten C, C++, Fortran, Ada, ja Java
GNU Debugger (gdb) - debuggeri
GNU m4 - M4-kielen toteutus
GNU make - Make-ohjelma GNU-ympäristöön
Tieteelliset ohjelmat

GNU Octave - ohjelma numeraalisiin laskentoihin, samankaltainen MATLAB:n kanssa.
GSL - GNU-tiedeohjelmien kirjasto
GMP - arbitrary precision numeraalinen laskentaohjelmointikirjasto
Maxima - tietokoneellinen algebrajärjestelmä
GDL - GNU-datakieli, yhteensopiva IDL:n kanssa.
Muut

GNU Miscfiles - useita datatiedostoja
Midnight Commander - tiedostojenhallintaohjelma
Nano - tekstieditori
Aiheesta muualla

FSF/UNESCO Free Software Directory - kaikki GNU-ohjelmat
Savannah - GNU-ohjelmien lähdekoodipalvelin
GNU's Who - Lista GNU-kehittäjistä